|  |  |
| --- | --- |
| Numri i lëndës: | 2018:048070 |
| Datë: | 01.11.2018 |
| Numri i dokumentit:  | 00159948 |

 **P.nr.101/18**

**NË EMËR TË POPULLIT**

**GJYKATA THEMELORE PRIZREN - DEGA E GJYKATËS DRAGASH DEPARTAMENTI I PËRGJITHSHËM DIVIZIONI PENAL** Sipas gjyqtarit Bekri Vehapi, me pjesëmarrjen e procesmbajtëses Xharije Skenderi në lëndën penale kundër të pandehurit H. S. nga Prizreni, me numër personal..., për shkak te veprës penale rrezikim i trafikut publik nga Neni 378 par.6 lidhur me par.1. të Kodit Penal të Republikës së Kosovës Nr.04/L-082 (KPRK), duke vendosur sipas aktakuzës së Prokuroria Themelore Prizren - Departamenti i përgjithshëm nr. PP/II.nr.1866-2/17 , të datës 30.08.2018 në seancën publike të shqyrtimit gjyqësor në praninë e Prokurorit të Shtetit Fatos Ajvazi të pandehurit H. S., të dëmtuarit S. I., I. I. H. S., mori dhe publikisht shpalli, ndërsa me datë 01.11.2018 përpiloi, këtë:

# A K T G J Y K I M

 **I pandehuri:**

 H**. S.,** i lindur më..., në fshatin..., Komuna e Dragashit, nga i ati M., e ëma S., e lindur C., ka të kryer shkollën fillore, me gjendje ekonomike të dobët, shqiptar, me vendbanim në Prizren me nr. Përsonal.....

**ËSHTË FAJTOR**

 Se me dt. 07.02.2017, rreth orës 09:10 min, në rrugën Prizren - Dragash, në afërsi të fshatit..., Komuna e Dragashit, në vendin e quajtur “trokan” duke mos ju përmbajtur dispozitave të komuniokacionit rrugor, shkel ligjin për trafikun publik, rrezikon trafikun publik, jetën e njerzëve, vepron në kundërshtim me nenin 53 të LPRRT rrugor nr. 05/L-088, duke mos ja përshtatur shpejtësin e levizjes kushteve ekzistuese në komunikacion, në atë mënyr që duke drejtuar automjetin e markës “VW Golf 2” me targa të regjistrimit..., kur arrin në vendin kritik, në një kthes nga ana e djatht, kalon në shiritin e kajes së kundërt dhe nga pakujdesija me pjesën e përparme të automjetit të tij e godet në pjesën anësore të përparme të majt automjetin e markës “Opell Corsa” me targa të regjstrimit..., të cilin e drejtonte i dëmtuari S. I., i cili ishte duke levizur nga drejtimi i kundërt, me që rast si pasoj përpos dëmeve materjale në automjete, të dëmtuarit U. S., S. I. dhe I. I., pësojnë lendime të lehta trupore.

**Këso dore ka kryer veprën penale rrezikimi i trafiut publik nga neni 378 par. 6 lidhur me par. 1. të KPK-së.**

Andaj gjykata në bazë të dispozitave të lartëshenuara dhe neneve 2,4,6,7,41,42,43,49,50,51 dhe 52. të KPK-së dhe nenin 365. të KPPK-së i shqipton,

**DENIM ME GJOBË**

 Në shumën prej 150 €. (njëqindepesëdhjeteuro),

I pandehuri **OBLIGOHET** që të i bart të gjitha shpenzimet e procedurës penale aq sa bëhen në llogari të kësaj gjykate, në emër të mendimit dhe konstatimit të ekspertit mjeko-ligjor shumën prej 50,00 €, në emër të mendimit dhe konstatimit të ekspertit të komunikacionit shumën prej 40,88 €, në emër të paushallit gjyqësor të paguaj shumën prej 20,00 €, si dhe në emër të kompenzimit të viktimave të krimit shumën prej 30,00 (tridhjet euro), të gjitha këto në afat prej 15 ditëve nga dita e plotëfuqishmërisë së këtij Aktgjykimi, nën kërcnim të ekzekutimit të dhunëshëm.

Të dëmtuarit për realizimin e kërkesës pasuroro-juridike udhëzohet në procedurë civile.

**A r s y e t i m**

 Prokurorija Themelore në Prizren, pranë kësaj gjykate ka paraqitur Aktakuzën PP/II.nr.4-5/16, të dt. 15.05.2018, kundër të pandehurës H. S., për veprën penale rrezikimi i trafikut publik nga neni 378 par. 6 lidhur me par. 1 të KPK-së, për të cilën vepër është shpallur fajtore dhe është denuar sipas ligjit.

 Në shqyrtimin fillestar gjyqësorë të dt. 01.11.2018, i pandehuri H. S. me vullnet, me vetë deshirë e pranon fajsin, për veprën penale të ngarkuar sipas aktakuzës së Prokurorisë Themelore, ndërsa porokurori i shtetit nuk e kundërshton pranimin e fajsisë nga ana e të pandehurit. I pandehuri paraprakisht ka qenë i njoftuar për përparësitë dhe pasojat e pranimit të fajsisë, nga këto rrethana kërkon nga gjykata që të i mundësohet zbutja e denimit.

 Me pranimin e fajsisë nga ana e të pandehurit si dhe porvave tjera që gjenden në shkresat e lëndës është vërtetuar fakti se i pandehuri I. S. Se me dt. 07.02.2017, rreth orës 09:10 min, në rrugën Prizren Dragash, në afërsi të fshatit B., Komuna e Dragashit, në vendin e quajtur “trokan” duke mos ju përmbajtur dispozitave të komuniokacionit rrugor, shkel ligjin për trafikun publik, rrezikon trafikun publik, jetën e njerzëve, vepron në kundërshtim me nenin 53 të LPRRT rrugor nr. 05/L-088, duke mos ja përshtatur shpejtësin e levizjes kushteve ekzistuese në komunikacion, në atë mënyr që duke drejtuar automjetin e markës “VW Golf 2” me targa të regjistrimit...., kur arrin në vendin kritik, në një kthes nga ana e djathtë, kalon në shritin e kahjes së kundërt dhe nga pakujdesija me pjesën e përparme të automjetit të tij e godet në pjesën anësore të përparme të majt automjetin e markës “Opell Corsa” me targa të regjstrimit..., të cilin e drejtonte i dëmtuari S. I., i cili ishte duke levizur nga drejtimi i kundërt, me që rast si pasoj përpos dëmeve materiale në automjete, të dëmtuarit U. S., S. I. dhe I. I., pësojn lendime të lehta trupore.

Gjykata me rastin e marrjes së vendimit mbi denimin me gjobë ka pasur parasyshë të gjitha rregullat e përgjithshme për matjen e denimit të parapar në nenin 73. të KPK-së, duke pasur parasyshë rrethanat se i pandeuri me vullnet e ka pranuar fajësin per veprën penale të cilën e ka kryer, shkallën e përgjegjësisë penale, mënyrën e kryerjes së veprës penale, se sipas evidencës së kësaj gjykate për herë të parë ka kryer vepër penale të kësaj natyre dhe se në gjykatë ka pasur sjellje tejet korrekte, e të gjitha këto me bindje se edhe me këtë lloj denimi të shqiptuar ndaj të pandehurit do të arrihet qëllimi i denimit.

 Vendimi mbi kërkesën pasuroro-juridike u muar në kuptim të nenit 458. dhe nenit 463 1.2. të KPK-së.

Vendimin mbi shpenzimet e procedurës penale gjykata e morri konform nenit 454. të KPK-së.

Vendimi për kompenzimin e viktimave të krimit gjykata e morri konform nenit 39 par.3,1 të Ligjit për kompenzimin e viktimave të krimit.

Me sa u tha më lartë u vendos si në dispozitiv të këtij Aktgjykimi.

**GJYKATA THEMELORE PRIZREN - DEGA E GJYKATËS DRAGASH**

 **DEPARTAMENTI I PËRGJITHSHËM , DIVIZIONI PENAL**

**2018:048070, 01.11.2018**

**G j y q t a r i**

 **\_\_\_\_\_\_\_\_\_\_\_\_\_\_\_\_\_\_\_\_**

Bekri Vehapi

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet kësaj Gjykate Themelore.